burgasdotpro/wikipedia huggingface dataset:
Socket 423

Socket 423 je pätica pre procesory Intel.
S príchodom Socketu 423 (PGA423) bol ukončený dlhý život pätice Socket 370. Bol určený pre prvé procesory Intel Pentium 4 (jadro Willamette), pracovná frekvencia jadra 1,3-2 GHz a frekvencia FSB 100 MHz (400 MHz QDR, Quad Data Rate). Číslo v názve socketu udáva počet pinov pätice, ktorá poskytovala napätie 1-1,85 V. Bolo použité balenie OOI a protokol prenosu AGTL +.
Socket 423 za necelý rok bol nahradený Socketom 478, ktorý dokázal nielen napájať procesory s veľkým príkonom, ale hlavne využíval lacné pamäťové moduly SDRAM/DDRAM a nie drahé RDRAM (s označením RIMM vyvinuté firmou Rambus a Intel), ktoré vyžadoval Socket 423.
Socket 478

Socket 478 je pätica procesora, ktorá bola vydaná pre procesory Intel Pentium 4 a Celeron. Bol nástupcom pätice Socket 423, ktorá na trhu bola veľmi krátko. Prinášala podporu DDR a SDR pamätí, výnimočne podporovala iba RDRAM. Pre FSB využívala Intel Quad Data Rate technológiu (4 × vyššie frekvencie FSB).
LGA 775

LGA 775 ("Socket T", "Socket 775") je typ pätice procesora, ďalší na rade po Sockete 478. Vyznačuje sa inováciou uchytenia procesora k pätici (LGA skratka z anglickej Land Grid Array), ktorá podľa Intelu je dôležitá pre vyššie nároky napájania procesora. V tejto rade už na procesore nie sú piny, ale kontaktné plôšky. Piny sa nachádzajú tentoraz na pätici. Toto riešenie sa priaznivo prejavuje aj v cene procesorov pre túto päticu.
K výrazným zmenám došlo aj pri uchytení chladičov, ktoré sú teraz upevnené priamo k základnej doske. Toto riešenie má niekoľko výhod. Pri montáži je možné použiť menšiu silu a navyše použitím "boxovaných" chladičov dochádza k lepšiemu chladeniu i okolitých súčiastok na základnej doske (typicky napájacie obvody procesora).
Medzi ďalšie vlastnosti patrí napríklad podpora DDR2 (tiež DDR3) alebo možnosť použiť viacjadrové procesory. Podporované frekvencie zbernice sú 533, 800, 1066, 1333, 1600 MHz.
LGA 1366

LGA 1366 ("Socket 1366", "Socket T") je nástupcom Pätice 775 v najvyššom segmente, ako aj LGA 771 v low-ende.
Je určený pre procesory Core i7 a Xeon, tie aj v dvojprocesorových (2P) konfiguráciách. Obsahuje 1366 kontaktov. FSB nahrádza nová "Intel QuickPath Interconnect".
Jej nástupcami sú pätice LGA 2011 a LGA 1356.
Slot 1

Slot 1 je typ slotu na pripojenie procesora (CPU). Používal sa hlavne na pripojenie procesorov Intel Pentium II, Celeron a pri niektorých Intel Pentií III. Slot 1 vzhľadom pripomínal PCI.
Špecifikácia Slotu 1 umožňuje väčšie takty zbernice v porovnaní s päticou Socket 7. Základné dosky so Slotom 1 používali protokol GTL+.
Niektoré Pentiá II (350 a 450 MHz) a všetky Pentiá III pre Slot 1 používali vylepšenú variantu SECC2. Táto možnosť bola ľahšia, úspornejšia a lacnejšia. Slot A používaný spoločnosťou AMD bol mechanicky identický, však elektronicky nekompatibilný.
Socket 479

Socket 479 je pätica procesora pre Intel Pentium M, mobilný procesor, ktorý sa bežne používa v notebookoch. Používa iné usporiadanie pinov ako Socket 478 a teda nie je možné použiť Pentium M v základnej doske so Socketom 478.
Do tohto socketu je možné vložiť procesory, ktoré používajú FSB na frekvencii 400 MHz alebo 533 MHz.
Základné dosky používajúce tento socket.
Základných dosiek používajúcich tento socket nie je veľa a sú oveľa drahšie ako základné dosky pre iné, bežne používané, sockety. Vzhľadom na to, že použité procesory majú nízku spotrebu elektrickej energie, sú vhodné v prípadoch, keď je vyžadovaná buď nízka hlučnosť alebo nízke náklady na elektrinu (napr. kancelárske PC alebo málo zaťažované servery, ktoré sú ale neustále zapnuté). Vzhľadom na to, že sa z dôvodu nízkej hlučnosti používajú v HTPC, majú často bohatú multimediálnu výbavu (napr. možnosť prepojenia s televízorom alebo kvalitnou zvukovou kartu).
Zoznam niektorých základných dosiek:
Levroux

Levroux môže byť:
Valençay

Valençay môže byť:
Slot A

Slot A je konektor pre prvé verzie procesorov AMD Athlon, fyzicky je rovnaký ako Slot 1, však elektronicky nekompatibilný (využíva technológiu DEC EV6 vyvinutú pôvodne pre procesory DEC Alpha).
Použitie rovnakého fyzického konektora umožnilo výrobcom základných dosiek použiť existujúce súčiastky pre Slot 1. Pre zabránenie vloženie procesora pre Slot 1 je na doskách Slot A otočený o 180°.
Slot A bol neskôr nahradený päticou Socket A.
Socket A

Socket A (tiež známy ako Socket 462) je pätica procesora používaná pre procesory AMD od procesora Athlon s jadrom K7 po Athlon XP s jadrom Barton a všetky procesory od spoločnosti AMD majúce označenie Duron a Sempron. Socket A tiež podporuje nové vstavané procesory AMD Geode NX (odvodené z Mobile Athlon XP). Do tohto typu pätice sa procesor nemusí zatláčať silou, ale len sa položí na päticu a páčkou sa k nemu pritlačia kontakty (deväť pinov na pätici je blokovaných kvôli prevencii vloženia iných procesorov, patriacich do Socket 370). Frekvencie FSB podporované AMD Athlon XP a Sempron sú 133 MHz, 166 MHz a 200 MHz.
AMD odporúča, aby váha chladičov procesorov v Socket A neprekročila 300 gramov. Ťažší chladič môže mať bez vhodného uchytenia za následok poškodenie čipu.
Pätica Socket A bola z dôvodu prechodu nových desktopových CPU na päticu socket 754, 939 a neskôr na AM2 opustená a využíva sa len pri nízkoenergetických priemyselných procesoroch Geode NX. Avšak procesory a základné dosky sú stále dostupné u obchodníkov.
Technické špecifikácie.
Frekvencia FSB pri uvedení predstavovala 100 MHz kvôli obmedzeniam prvých čipových sád. Časom sa zvyšovala. Kým pätica zostávala pinovo kompatibilná po celú dobu používania, zmena frekvencie, časovanie, BIOSu a napájacích napätí CPU viedla k nekompatibilitám medzi staršími čipovými sadami a novými procesormi.
Obmedzenie hmotnosti chladiča pre Socket A.
Všetky procesory pre Socket A (Athlon, Sempron, Duron a Geode NX) majú vyššie spomínané obmedzenia hmotnosti, ktorá nesmie byť prekročené počas umiestňovania chladiča, pri preprave, ani pri bežnom užívaní. Prekročenie limitov môže poškodiť jadro procesora a urobiť ho nepoužiteľným.
Tieto prítlačné limity sú celkom malé oproti procesorom do Socketu 478. Sú tak malé, že mnoho zákazníkov si poškodilo procesor, keď sa pokúšali pripevniť naň chladič. Na druhej strane mnoho procesorov bolo poškodených kvôli neštandardným alebo necertifikovaným chladičom. Neznamená to však, že všetky procesory boli dodané ako holé OEM bez zodpovedajúceho chladiča.
Socket 754

Socket 754 je CPU socket, pôvodne vyvinutý spoločnosťou AMD ako nasledovník platformy Athlon XP (Socket 462, tiež nazývaný ako Socket A).
Socket 754 bol prvý socket vyvinutý spoločnosťou AMD pre podporu ich nových spotrebiteľských verzií 64 bitových mikroprocesorov, známych ako AMD64.
Dostupnosť.
Prvý procesor, použiteľný sa socketom 754, sa na trhu objavil v 2. polovici roka 2003.
Socket 939

Socket 939 je procesorová pätica vytvorená firmou AMD. V júli 2004 nahradil (nejakú dobu ale existovali vedľa seba) Socket 754 pre 64 bitové procesory. Jeho nástupcom sa stal Socket AM2 v roku 2006. Ide o druhý socket určený pre rad procesorov AMD64.
Podporuje dual channel DDR SDRAM, ďalej potom 3DNow!, SSE, SSE2 a SSE3. Procesory používajúce tento socket majú 64 KB level 1 cache a medzi 512 KB a 1 MB level 2 cache. Socket 939 predstavuje nákladnejšiu a zreteľne výkonnejšiu platformu pre novšie procesory Athlon 64, dvojjadrové Athlon 64 X2 a Athlon 64 FX. Ponúka dvojkanálový 128-bitový radič RAM pamäte a výkonnú zbernicou HyperTransport na 1000 MHz (HT1000).
Najvýkonnejšími procesormi pre tento socket boli Athlon 64 FX-60 a Opteron 185.
Pätica procesora

Pätica čiže Socket alebo Slot je konektor na základnej doske určený pre pripojenie procesorov. V roku 2007 patrila väčšina procesorov serverových a desktopových počítačov k tým určeným do socketu, obzvlášť procesory architektúry x86.
Väčšina dnešných pätíc sú založené na tzv. Pin grid array (PGA) (krátke piny procesora sú usporiadané do štvorcového poľa tak, aby súhlasili s otvormi v pätici).
Od roku 2007 sa zvyšuje popularita tzv. Land grid array (LGA). Tu sa pracuje s dotykom kontaktných plôšok.
V neskorých 90. rokoch sa využívali častejšie sloty než sockety. Procesorové sloty sú podobné klasickým rozširujúcim kartám, tzn. podlhovastá doska s plošnými spojmi. Tieto sloty ostatne pripomínajú vzhľadom napríklad AGP. Riešenie so slotmi malo niektoré výhody, umožňovalo doinštalovanie ďalšej L2 Cache na dosku slotu a často bývala inštalácia slotu jednoduchšia ako v prípade socketu. Avšak slot vyžaduje dlhšiu trasu od čipsetu k procesoru a to znemožňuje použitie s procesormi o vyšších taktoch. S príchodom Socket A a Socket 370 boli sloty definitívne zabudnuté.
Zoznam pätíc a slotov.
Pätica často v názve obsahuje trojmiestne číslo, ktoré udáva počet pinov procesora či pätice.
Slotket

Slotket (známy aj ako slockets) je adaptér, ktorý umožňuje pripojiť päticové procesory do procesorového slotu. Slotkety boli prvýkrát použité pre pripojenie procesorov Pentium Pro pre Socket 8 do Slotu 1. Neskôr boli slotkety použité pre pripojenie procesorov Intel Celeron pre Socket 370 do Slotu 1.
Toto mohlo často znížiť cenu počítačov, hlavne tých s dvoma procesormi. Kým dosky so Slotom 1 často ponúkali sloty dva (spravidla pre Pentium II), dosky pre Celerony sa socketom 370 nie. Ďalej sa slotkety používali pre pripojenie procesorov Pentium III do existujúcich dosiek so slotom.
Z rôznych dôvodov neboli nikdy zavedené slotkety pre procesory AMD Athlon pre Slot A na Socket A.
V súčasnosti sa slotkety už nepoužívajú, pretože ako AMD tak Intel už sloty nepoužívajú.
Socket AM2

Socket AM2 (pôvodne "Socket M2") je procesorová pätica navrhnutá pre desktopové procesory od spoločnosti AMD všetkých cenových segmentov. Vydaná bola 23. mája 2006 ako náhrada Socketu 939 a Socketu 754. Hoci má 940 pinov, nie je kompatibilná so Socketom 940, lebo ten nepodporuje dvojkanálové pamäte typu DDR2.
Socket AM2 podporuje operačné pamäte typu DDR2, ktoré sú schopné v priebehu jedného hodinového cyklu preniesť viac dát, pričom spotrebúvajú menej elektrickej energie než pamäte typu DDR.
Socket AM2 podporuje procesory Sempron 64, Athlon 64 jedno aj dvojjadrové, Athlon FX a Opteron. Procesory pre Socket AM2 podporujú SSE3 inštrukcie a sú vyrábané 90 alebo 65 nm technológiou.
Používa HyperTransport 2.0 s frekvenciou až 1 GHz.
Socket AM2 bol nahradený Socketom AM2+, ktorý sa líši hlavne podporou HyperTransport 3.0. Procesory do socketu AM2 + sú spätne kompatibilné s AM2, ale v tom prípade pobeží iba s HyperTransport vo verzii 2.0.
V 1Q roka 2009 bol nahradený socketom AM3, ktorý umožňuje osadiť DDR3.
Socket AM2+

Socket AM2+ je typ pätice procesora vyvinutý spoločnosťou AMD. Ide o vylepšenú verziu Socketu AM2, s ktorým je spätne kompatibilný. Spolupracuje s pamäťami DDR2. Možno ho osadiť procesormi Athlon 64, Athlon 64 X2, Athlon 64 FX, Opteron, Sempron, Sempron X2, Phenom a Phenom II. Do tejto pätice je možné zapojiť procesory pre Socket AM3, ale obrátene to nemožno (spätná kompatibilita).
Používa HyperTransport 3.0 s frekvenciou až 2,6 GHz.
V 1Q roka 2009 bol nahradený Socketom AM3, ktorý umožňuje osadiť DDR3.
Socket AM3

Socket AM3 je pätica procesora pre platformu AMD vydaná v 1Q roka 2009.
Je to nástupca Socketu AM2+. Procesory určené pre Socket AM2+ do neho ale nemožno osadiť. Podporuje pamäte typu DDR3.
Bol uvedený s uvedením procesorov Phenom II.
Socket 8

Socket 8 je pätica procesora x86 kompatibilná, ktorá sa spájkuje na základné dosky osobných počítačov.
Táto pätica sa používala výhradne pre procesory Pentium Pro, Pentium II OverDrive. Jej nástupcom je Slot 1.
Saint-Christophe-en-Bazelle

Saint-Christophe-en-Bazelle môže byť:
Vatan

Vatan môže byť:
Ľavicový extrémizmus

Ľavicový extrémizmus (iné názvy: krajná ľavica, extrémna ľavica, ultraľavica) je jedna z foriem politického extrémizmu. Presnejšie ide o súhrnné označenie rôznych antidemokratických snažení, ktoré patria na ľavý okraj bežného politického spektra "pravica - ľavica". Typické príklady ľavicového extrémizmu sú anarchizmus (odmietanie akejkoľvek vlády) a komunizmus (v užšom zmysle, t.j. odmietanie vlády kapitalistickej vládnucej triedy), ale za súčasť ľavicového extrémizmu možno považovať aj časti novej ľavice. Podľa niektorých názorov treba považovať za ľavicový extrémizmus aj celú ideológiu marxizmu, ale tento názor je sporný. V širšom zmysle do ľavicového extrémizmus paria aj určité formy násilného terorizmu (napr. RAF). 
Protipólom ľavicového extrémizmu je pravicový extrémizmus.
Ľavicový extrémizmus podľa MV SR.
Na stránkach slovenského Ministerstva vnútra bola svojho času (bez uvedenia zdroja) uvedená nasledujúca definícia (resp. skôr len charakteristika) ľavicového extrémizmu: "Ľavicový extrémizmus sa vyznačuje predovšetkým sociálnymi, triednymi predsudkami, sympatizuje s historickým komunizmom a anarchizmom. Prívrženci chcú zaviesť sociálno-komunistický režim alebo anarchiu. Pokúšajú sa o absolútnu rovnosť v spoločnosti. V priebehu 20. storočia sa dostali do popredia [všetkých ľavicových strán] otázky ľudských práv, ochrany prírody a imigrácie...Do tradičnej ľavice prenikali postupy typické skôr pre liberalizmus...[Ľavicový extrémimus] ideologicky vychádza z anarchistických, antiglobalistických, antikapitalistických a marxistických teórií, pričom odmieta vonkajšiu autoritu a presadzuje myšlienky tzv. „slobodného“ jednotlivca. I keď väčšina ľavicovo extrémistických skupín verejne nedeklaruje potlačovanie práv a slobôd ostatných jednotlivcov, v prípade realizácie cieľov ľavicových extrémistov môže dôjsť k priamemu ohrozeniu pluralitnej demokracie a občianskych slobôd. Typickým znakom ľavicového extrémizmu je rozširovanie princípu rovnosti na všetky oblasti života a pre všetkých ľudí. Zdôrazňovaním elementárnej ľudskej rovnosti sa síce zhoduje s princípmi demokratického ústavného štátu, avšak z tohto princípu vyvodzuje dôsledky, ktoré nie sú zlučiteľné s charakterom demokratického právneho štátu."
Agathopous z Aiginy

Agathopous alebo Agathopus ("Agathopous") bol dvojnásobný olympijský víťaz v 2. stor.
Agathopous z Aiginy si na 238. a na 239. olympijských hrách v rokoch 173 a 177 vybojoval víťazstvá v behu na jedno stadion. Jeho celé meno, Markos Aurélios Agathopous, poznáme vďaka starovekému epigrafickému nálezu zo Smyrny, ktorý uvádza aj jeho víťazstvo v behu ťažkoodencov na hrách Eleutheria. Slávnosť Eleutheria sa usporadúvala každé štyri roky v Platajách na počesť gréckeho víťazstva nad Peržanmi v roku 479 pred Kr. Na druhom epigrafickom náleze (značne poškodenom) je záznam o tom, že Agathopous bol údajne štvornásobný "periodonikés", t. j. víťaz všetkých celogéckych hier počas štyroch štvorročných období nazývaných olympiádami.
Beh na jedno stadion bol najstaršou súťažnou disciplínou, zavedenou už na počiatku hier, podľa tradície v roku 776 pred Kr. a na hrách zostal aj po zavedení ďalších súťažných disciplín hlavným pretekom, menom jeho víťaza sa označovala celá olympiáda. 
Olympijské víťazstvá Agathopa zaznamenal (v zozname olympijských víťazov) historik Eusebios z Kaisareie, ktorý tiež uvádza, že v dobe druhého Agathopovho olympijského víťazstva sa Commodus stal cisárom Rimanov. Eusebios vo vyhotovovaní svojho zoznamu olympijských víťazov čerpal z písomnosti Iulia Africana, autora diel, zachovaných prevažne len vo fragmentoch.
Matúšova ulica (Bratislava)

Matúšova ulica je ulica v Bratislave, v mestskej časti Staré Mesto. Nachádza sa pri Horskom parku, tiahne sa od Lovinského ulice, je rovnobežná so Súbežnou, Drotárska cesta je na ňu kolmá.
Ulicu tvorí zástavba rodinných domov. Na jeseň 2014 tu prebehla rekonštrukcia vodovodnej siete.
Lovinského ulica (Bratislava)

Lovinského ulica je ulica v Bratislave, v mestskej časti Staré Mesto. Nachádza sa pri Horskom parku, je pokračovaním Búdkovej ulice a napája sa na Gaštanovú ulicu.
Ulica je pomenovaná podľa Jána Kvetoslava Gábera, predstaviteľa druhej generácie štúrovcov, ktorý prijal pseudonym Lovinský, odvodené od neúplného demonymu obce Lovinobaňa.
Ulica sa tiahne severozápadno-juhovýchodným smerom, pričom na severozápadnom konci sa delí na dve vetvy. V západnej časti ulice sa nachádza obratisko trolejbusov.
Do roku 1960 sa ulica volala Cesta Antónie (maď. Antónia út).
Slovenský národný archív

Slovenský národný archív (v minulosti Štátny ústredný archív) je najväčší verejný archív na Slovensku. Jeho poslaním je preberanie, ochrana a vedecké spracúvanie archívnych dokumentov. Zároveň je hlavným školiacim pracoviskom archívnictva na Slovensku. Slovenský národný archív bol zapojený do digitalizácie kultúrneho dedičstva Slovenska, vzniknutý digitálny obsah je sprístupnený na portáli Slovakiana. 
Sídli v Bratislave na Drotárskej ceste 42. Architektom jeho budovy bol Vladimír Dedeček.
Gaštanová ulica (Bratislava)

Gaštanová ulica je ulica v Bratislave, v mestskej časti Staré Mesto. Je pokračovaním Lovinského ulice a napája sa na Valašskú ulicu, križuje ulicu Pri Habánskom mlyne, je rovnobežná s Hýrošovou ulicou.
Ulici tvorí zástavba rodinných domov.
Hýrošova ulica

Hýrošova ulica je ulica v Bratislave, v mestskej časti Staré Mesto. Je pomenovaná podľa Štefana Nikolaja Hýroša (1813 – 1888), slovenského rímskokatolíckeho kňaza a historika.
Tiahne sa od Valašskej po Západný rad. Je rovnobežná s Gaštanovou ulicou. Tvorí ju zástavba rodinných domov. Je obsluhovaná trolejbusovou dopravou.
Valašská ulica (Bratislava)

Valašská ulica je ulica v Bratislave, v mestskej časti Staré Mesto. 
Tiahne sa od Brnianskej po ulicu Mlynská dolina. Ulica Západný rad je s ňou rovnobežná, Hýrošova ulica je na ňu kolmá. Je obsluhovaná trolejbusovou dopravou.
Západný rad

Západný rad je ulica v Bratislave, v mestskej časti Staré Mesto. 
Je rovnobežná s Valašskou a Senickou, križuje Gaštanovú. Ulicu tvorí zástavba rodinných domov.
Senická ulica (Bratislava)

Senická ulica je ulica v Bratislave, v mestskej časti Staré Mesto. Je pomenovaná podľa mesta Senica.
Je kolmá na Gaštanovú ulicu, rovnobežná s ulicami Pri Habánskom mlyne a Západný rad,
Búdková ulica

Búdková ulica je ulica v Bratislave, v mestskej časti Staré Mesto. V minulosti mala názov Búdková cesta. Nachádza sa pri Horskom parku, je pokračovaním Mudroňovej ulice a napája sa na Lovinského ulicu.
Na Búdkovej 38 ma sídlo veľvyslanectvo Srbska.
Ulica je obsluhovaná trolejbusovou dopravou.
Šulekova ulica (Bratislava)

Šulekova ulica je ulica v Bratislave, v mestskej časti Staré Mesto. Je pokračovaním ulice Palisády a napája sa na Búdkovú ulicu.
Na ulici sa nachádzala nemocnica s pôrodnicou, ktorá bola zrušená v roku 1999.
DORKA (nezisková organizácia)

DORKA, n. o., je slovenská nezisková organizácia, ktorá vznikla 26. mája 2006 za účelom poskytovania verejnoprospešnej činnosti, sociálnych služieb, sociálneho poradenstva, sanácie rodiny ako celku, spájania cieľových skupín, starostlivosti mladým dospelým po ukončení ústavnej starostlivosti a deťom v krízovom stredisku.
História.
Analýza každodennej situácie na východnom Slovensku poukazovala na aktuálnu potrebu poskytovania sociálnych služieb osamelým rodičom s deťmi a mladým dospelým po ukončení ústavnej starostlivosti. Nadácia DeDo a Spoločnosť priateľov detí z detských domovov Úsmev ako dar sa preto rozhodli vybudovať v Košiciach prvé centrum, ktoré bude poskytovať služby vyššie uvedeným skupinám občanov.
Slávnostné požehnanie prvého centra DORKA v Košiciach prebehlo 26. októbra 2007 o 10.00 hod. košickým arcibiskupom Mons. Alojzom Tkáčom.
Súčasnosť.
Centrá v súčasnosti poskytujú sociálne služby v rámci jednotlivých zariadení v Košiciach, Prešove, vo Zvolene a v Ružomberku.
Pri Habánskom mlyne

Pri Habánskom mlyne je ulica v Bratislave, v mestskej časti Staré Mesto. Je pomenovaná podľa jedného z habánskych mlynov, ktorý stál na križovatke s ulicou Mlynská dolina na ľavom brehu potoka, fungoval do roku 1914 a zbúrali ho v roku 1932.
Ťahá sa od Brnianskej po ulicu Mlynská dolina. Je rovnobežná so Senickou ulicou, križuje Gaštanovú ulicu.
Na ulici sa nachádza reštaurácia Habánsky mlyn. Je tu situovaný športový areál, v rokoch 2002 a 2003 sa v ňom konali prvé a druhé Majstrovstvá Slovenska žien v plážovej hádzanej. Nachádzala sa tu aj ubytovňa, v roku 2014 mesto rozhodlo o jej prestavaní na nájomný dom s 21 bytmi.
Stará Vinárska ulica

Stará Vinárska ulica je ulica v Bratislave, v mestskej časti Staré Mesto. Tiahne sa od Pažického ulice po Mudroňovu ulicu. Nachádza sa tu Vila Hrozno.
Pažického ulica (Bratislava)

Pažického ulica je ulica v Bratislave, v mestskej časti Staré Mesto. 
Nachádza sa v tesnej blízkosti Slavína. Napája sa na Starú Vinársku, Ulica Na Slavíne je na ňu kolmá.
Na Slavíne

Na Slavíne je ulica v Bratislave, v mestskej časti Staré Mesto. 
Nachádza sa v tesnej blízkosti Slavína. Je kolmá na Pažického ulicu, napája sa na Havlíčkovu ulicu.
Mudroňova ulica (Bratislava)

Mudroňova ulica je ulica v Bratislave, v mestskej časti Staré Mesto. 
Tiahne sa od Bratislavského hradu po Búdkovú ulicu. V minulosti mala názov Cisárska cesta, údajne podľa toho, že cisárovná Mária Terézia po nej chodila z hradu na vychádzky do lesov. O existencii cesty je záznam v mestskej účtovnej knihe z roku 1439, kde sa uvádza, že občania obliehali na Bratislavskom hrade Štefana Rozgoniho. Pri Machnáči vytvorili zátarasy, z čoho vyplýva, že Rozgoni s jeho družinou mohli ujsť iba po Cisárskej ceste. Na ulici sa nachádza hotel Albrecht s reštauráciou a základná škola Mudroňova 83.
Kultúrne pamiatky na ulici.
Na Mudroňovej 3 sa nachádza chránená pamiatka, budova mestskej vodárne, vznikla v rokoch 1914 – 1918. Autorom projektu bol Bernard Salbach, architekt pražskej firmy C. Corte, ktorá sa podieľala na vybudovaní vodovodného systému v Bratislave.
Funkcionalistická vila na Mudroňovej 26 z roku 1935 je chránenou pamiatkou. Bola postavená pre právnika Jaroslava Dvořáka a jeho manželku Zuzku Zgurišku (1900 – 1984), slovenskú spisovateľku. Vznikla podľa projektu architektov Jindřicha Merganca (1889 – 1974) a Otmara Klimeša.
Bazilika Navštívenia Panny Márie

Bazilika Navštívenia Panny Márie môže byť:
na Slovensku:
v Česku:
Bazilika Narodenia Panny Márie

Bazilika Narodenia Panny Márie môže byť bazilika minor:
Copa América 2016

Copa América 2016 bola 45. Copa América. Konala sa od 3. júna do 26. júna 2016 v Spojených štátoch na 10 štadiónoch v 10 mestách. Kvalifikácia sa nehrala, na turnaj vzišlo 16 účastníkov záverečného turnaja. Bola to prvá Copa América, v ktorej sa predstavilo až 16 mužstiev a zároveň sa prvýkrát tento turnaj odohrával mimo Južnej Ameriky. Rozlosovanie do skupín sa uskutočnilo 21. februára 2016 v New Yorku.
Prideľovanie Copa América.
Prezident ekvádorskej futbalovej asociácie navrhol, aby sa Copa América konala v Spojených štátoch a Mexiku, no neskôr CONMEBOL rozhodol, že vďaka marketingovým príležitostiam sa turnaj odohrá iba v Spojených štátoch, kde je mnoho ľudí a štadiónov.
Kvalifikácia.
Kvalifikácia neprebiehala.
Lopta.
Lopta Nike Ordem je oficiálnou loptou Copa América 2016. Bola vyrobená firmou Nike.
Turnaj.
Základné skupiny.
Časy začiatkov zápasov sú uvedené vo východoamerickom letnom čase (SELČ mínus 6).
Eleutheria

Eleutheria ("Eleutheria") môže byť:
Eleutheria môže byť aj:
Bracieux

Bracieux môže byť:
Brnenská ulica

Brnenská ulica môže byť:
Rovás

Rovás ("Rováš") alebo Sikulské písmo (podľa normy ISO 15924 oficiálne „"staromaďarské písmo alebo maďarské runy"”) je písmo, ktorého vznik sa pripisuje Húnom a ktoré bolo prebraté a používané Maďarmi v ranom stredoveku, v Transylvánii medzi Sikulmi až do 17. storočia.
Rovás znamená v maďarčine “rez”, “zárez”, “písmo”.
O pôvode a vzniku runového písma Rovás sa vo vedeckých kruhoch vytvorili tri hlavné teórie. Niektorí vedci tvrdia, že runové písmo pochádza od Turkov, ďalší, že zo starého minojského písma, a poslednou teóriou je, že runy dokonca pochádzajú až z doby Sumerov a sumerského písma, alebo starovekého Egypta. Nech je ktorákoľvek z týchto teórií pravdivá, alebo nie, tak jedno je isté, že ho používali a prispôsobili si ho Húni, čo dokazujú aj niektoré nálezy, cez ktorých sa toto písmo dostalo k Starým Maďarom, ktorí prišli do Karpatskej kotliny zhruba 400 – 500 rokov po Húnoch, ktorí tu pravdepodobne písmo Rovás zanechali. Môžeme tu hovoriť o altajskej kontinuite (majú skýtsko-turecko-hunsko-avarsko-maďarský pôvod). S nordickými runami, na ktoré sa na prvý pohľad môže podobať v skutočnosti nemá nič spoločné. Po korunovácii Štefana I. kráľom, štát oficiálne od Rovásu upustil, aj keď miestami sa používal ďalej. V roku 1598 písmo zaznamenal učenec János Telegdi. O Rovás alebo "starú maďarčinu" bol veľký záujem v nacionalistickom 19. storočí.
Existenciu húnskeho písma dokazujú rôzne húnske nápisy, ktoré boli objavené v oblasti jazera Bajkal a rieky Lena, v oblasti Janis a na území Mongolska ako aj v pohorí Altaj, v Kazachstane, Kirgizstane, Karpatskej kotline, Taliansku, Rakúsku a Švajčiarsku.
Rétor Priskos píše o Attilových listoch, Ménander v 6. storočí sa zmieňuje o tom, že byzantský cisár dostal list písaný skýtskym písmom od tureckých vyslancov. Je to dôkaz, že runové písmo používali Húni ale aj iné národy. Najstaršou húnskou runovou pamiatkou je nápis na drevených tabuliach, ktoré sa našli v dvoch hrobkách na okraji púšte Gobi. Datujú sa do obdobia roku 2000 pred Kr. V hroboch boli pozostatky europoidných ľudí s blond vlasmi.
Ide o starú runovú formu písma, v ktorom každá jedna runa vyjadruje jedno písmeno (hlásku). Navyše obsahuje ligatúry, ktoré vyjadrujú skupinu písmen alebo hlásiek. Samotné písmo malo 42 hlavných znakov a ešte niektoré znaky, ktoré mali vlastný význam. Tie sa volali "capita dictionum". Tieto však doteraz neboli všetky spoľahlivo rozlúštené. Píše sa sprava doľava. Jednotlivé slová sa oddeľujú medzerou alebo aj bodkou. Krátke samohlásky sa v minulosti nepísali. Výnimkou boli krátke samohlásky na konci slova. Dlhé samohlásky sa zaznačovali.
Ľudia, ktorí v súčasnosti používajú Rovás, postupujú podľa pravidiel maďarského pravopisu a gramatiky a píšu všetky hlásky slov. Súčasná runová abeceda bola prispôsobená a pozmenená k modernej maďarčine.
Strix

Strix (po slovensky sova) je rod stredne veľkých sov z čeľade sovovitých, u ktorého rozoznávame zvyčajne 19 – 21 druhov. Na hlave nemajú "uši" z peria, ako výr alebo myšiarka a žijú prevažne v lese. Lovia v noci a živia sa najmä drobnými cicavcami, mimo to aj vtákmi alebo plazmi. Na slovenskom území sa prirodzene vyskytujú dva druhy: bežne a celoplošne, sova obyčajná a vzácnejšie, najmä na východnom a strednom Slovensku, sova dlhochvostá.
Majstrovstvá Strednej Ameriky a Karibiku vo vodnom póle 2016

Majstrovstvá Strednej Ameriky a Karibiku vo vodnom póle 2016 boli majstrovstvá Strednej Ameriky a Karibiku vo vodnom póle mužov a žien, ktoré organizuje Stredoamerická a karibská plavecká konfederácia (CCCAN). Vodnopólové podutie sa uskutočnilo spolu so subkontinentálnym podujatím v skokoch do vody. Konalo sa v dňoch od 22.26. júna 2016 v Ciudad de Guatemala, v Guatemale, za účasti 5 mužských a 2 ženských tímov. Zápasy sa hrali v dvoch dejiskách: Escuela Normal Central de Educación Física a Piscina de la Ciudad de los Deportes. Tituly neobhajovali družstvá Kuby, ktoré sa pôvodne mali tiež turnaja zúčastniť. V mužskej kategórii zvíťazila , ktorá vo finálovom stretnutí zvíťazila nad .
Turnaj zároveň slúžil ako kvalifikácia stredoamerických družstiev na Panamerické majstrovstvá 2017. Z oboch kategórií sa na ne kvalifikovalo iba víťazné družstvo.
Hospodárska ulica (Bratislava)

Hospodárska ulica je ulica v Bratislave, v mestskej časti Vajnory. 
Tiahne sa od Roľníckej, je rovnobežná s Kúkoľovou, križuje Tomanovu, ulica Veľké Štepnice je na ňu kolmá. Na ulici sa nachádza Poľnohospodárske družstvo Vajnory, v ktorom 23. novembra 2007 odstupujúci minister pôdohospodárstva Miroslav Jureňa z HZDS usporiadal tlačovú konferenciu.
Julián Dvorák

Julián Dvorák (* cca 1753 – † 8. jún 1826, Trnava) bol katolícky kňaz, náboženský spisovateľ a prekladateľ.
Na Trnavskej univerzite vyštudoval teológiu. Bol členom pavlínskej rehole a po jej zrušení kaplánom vo Veľkých Lovciach (1787 – 1795). Potom pôsobil ako gymnaziálny profesor a kazateľ v Trnave. Od roku 1807 bol v penzii.
Preložil latinskú náboženskú pôvodinu Františka Draveckého "Arcta via vita pia" (ako "Uská cesta..." Trnava 1797), napísal latinskú ódu na Alexandra Rudnaya pri jeho inštalácii na ostrihomského arcibiskupa ("Carmen amplissimis honoribus celsissimi principis Alexandri de Rudna... dicatum". Trnava 1820). Je tiež autorom diela "Totale compendium doctrinae fidei orthodoxae" (Trnava 1796).
František Dravecký

František Anton Dravecký (iný zápis priezviska: Draveczky de Dravecz et Vinna; * 12. jún 1725, Varaždin† 18. jún 1802, Trnava) bol rímskokatolícky cirkevný hodnostár a náboženský spisovateľ.
V rokoch 1749 – 1753 absolvoval štúdium teológie na nemecko-uhorskom kolégiu v Ríme a v roku 1753 získal doktorát z teológie a bol vysvätený za kňaza. V roku 1753 pôsobil ako farár v Jablonove nad Turňou, v roku 1696 už bol spišským kanonikom, roku 1773 nitrianskym archidiakonom a v roku 1783 sa stal prepoštom svätojurským.
Je autorom náboženských prác prevažne mariologického obsahu (napr. "Defensio beatissimae Virginis Dei genitricis Mariae contra nostrae tempestatis haereses". Trnava 1791; "Cantico per tutti i giorni festivi della beatissima Virgine Maria...". Trnava 1801). Jednu z nich, "Arcta via vita pia" („Úzka cesta, pobožnosť života“), preložil Julián Dvorák do bernolákovskej slovenčiny.
Durholc

Durholc (iné zápisy: Darholec, Durholec; žil v 15. storočí) bol kapitán Spišského hradu (1490 – 1496) v službách spišského dedičného grófa a uhorského palatína Štefana Zápoľského. V rokoch 1490 – 1491 organizoval obranu poľsko-uhorského pohraničia proti poľskému kráľovičovi a pretendentovi časti uhorskej šľachty na uhorský kráľovský trón Jánovi Albrechtovi. V boji proti zbojníkom spolupracoval so slobodným kráľovským mestom Bardejov.
Ferdinand Ehrenfeld

Ferdinand Ehrenfeld (* 11. január 1887, Dolné Obdokovce, Rakúsko-Uhorsko – † ?) bol technik a spisovateľ.
Narodil sa v rodine hospodára Eduarda Ehrenfelda a Šarloty rod. Adlerovej. Absolvoval štúdium na strednej škole v Nitre a na technickej univerzite v Budapešti. Pôsobil ako inžinier v Leviciach. Bol členom inžinierskej komory, kultúrnych a sociálnych spolkov.
Prispieval poéziou, prózou a divadelnými hrami do literárnych časopisov.
Kolibiarik spevavý

Kolibiarik spevavý (iné názvy: kolibiarik väčší, kolibkárik spevavý; lat. "Phylloscopus trochilus") je spevavec a patrí do čeľadi penicovité. Vyskytuje sa v celej Palearktíde. Hniezdi na väčšine územia Slovenska v mladých lesoch a krovinách od nížin po hornú hranicu lesa. Je to sťahovavý druh, hniezdi jedenkrát za rok a živí sa hmyzom. Podľa Medzinárodnej únie na ochranu prírody a prírodných zdrojov kolibiarik spevavý patrí medzi najmenej ohrozené druhy, celková populácia klesá, v rokoch 19802013 bol u európskej populácii zaznamenaný mierny pokles.
Opis.
Kolibiarik spevavý meria 11 – a váži 7,5 – 10 g.
Výskyt a stav na Slovensku.
Kolibiarik spevavý je sťahovavý druh, prilieta v polovici apríli a odlieta v auguste a v septembri. Vo vhodných biotopoch hniezdi od nížin po hornú hranicu lesa do .
Odhadovaný počet hniezdiacich párov je 400 000 – 600 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 "LC" - menej dotknutý. Európsky ochranársky status nezaradený "SPEC". Majú vyhovujúci ochranársky status (S).
Biotop.
Uprednostňuje slnkom zaliate kroviny a mladé lesy rôzneho druhu, obľubuje breziny a kosodrevinu.
Hniezdenie.
Kolibiarik spevavý hniezdi jedenkrát za rok v mesiacoch máj a jún. Hniezdo stavia samička na zemi v listoch, pod trávou, pri spadnutom pni alebo v kríku.Hniezdo má aj striešku, postavené je z listov, machov, pavučín a vnútri z jemnej srsti a peria. Znáška sa skladá z 5 – 6 (7 – 8) svetložltých vajíčok so hnedastými škvrnkami. Na vajíčkach sedí iba samička 13 – 15 dní a o vyliahnuté mláďatá sa starajú obaja rodičia ďalších 18 – 19 dní.
Potrava.
Kolibiarik spevavý sa živý hmyzom v rôznych štádiách vývoja, zbiera ich na tenkých konárikoch a listoch, často podletiac zospodu.
Ochrana.
Je zákonom chránený, spoločenská hodnota je 500 € (Vyhláška MŽP č. 170/2021). Druh je zaradený do Bonnského dohovoru (Príloha II) a Bernského dohovoru (Príloha II).
Hlas.
Ozýva sa dvojslabične znejúcim vábením "ü-it". Spev kolibiarika spevavého začína ticho, zosilnie a klesajúc vo výške tónu pomaly utícha.
1989 (album Taylor Swift)

1989 je piaty štúdiový album americkej speváčky Taylor Swiftovej, ktorý bol vydaný 27. októbra 2014 prostredníctvom Big Machine Records. Jedná sa o jej prvý rýdzo popový album inšpirovaný hlavne pop music osemdesiatych rokov minulého storočia. Doska tak dokončila prerod country folkovej speváčky, ktorý započala už niektorými hitmi predchádzajúceho albumu "Red". Zmenu štýlov načrtol hneď prvý vydaný singel albumu „Shake It Off“, ktorý bol predstavený spoločne s uverejnením informácii ohľadom albumu 18. augusta 2014 a hneď nasledujúci týždeň debutoval na čele amerického rebríčka "Billboard" Hot 100.
Album zostavovala Swift spoločne s producentmi Maxom Martinom, Shellbackom, s ktorými spolupracovala už na dvoch predchádzajúcich singloch „We Are Never Ever Getting Back Together“ a „I Know You Were Trouble“. Okrem základného albumu vydala Swift taktiež jeho Deluxe edíciu. Na nej sa objavujú aj 3 ďalšie skladby („Wonderland“, „You Are In Love“, „New Romantics“) a demoverzie niektorých piesní.
Na 58. ročníku udeľovania cien Grammy v roku 2016 album "1989" vyhral v kategóriách Album roka a Najlepší vokálny popový album, čím sa Swift stala prvou sólovou umelkyňou, ktorá vyhrala Album roka 2-krát.
Zoznam skladieb.
1989 – štandardná edícia
1989 – deluxe edícia (bonusové skladby)
1989 – CD deluxe edícia
1989 – japonská deluxe edícia (bonusové DVD)
Pri mlyne (Bratislava)

Pri mlyne je ulica v Bratislave, v mestskej časti Vajnory. 
Tiahne sa od Roľníckej ulice až po cestu E571. Je rovnobežná s ulicami Čierny chodník a Za mlynom, križuje ulice Tomanova a Šuty, ústia do nej Pračanská, Buzalkova a Príjazdná.
Centrobasket mužov 2001

Centrobasket mužov 2001 boli v poradí 17. majstrovstvá Strednej Ameriky a Karibiku v basketbale mužov, ktoré organizuje Stredoamerická a karibská basketbalová konfederácia (CONCENCABA) v spolupráci s FIBA Americas. Konali sa v Toluce, v štáte Mexiko, v Mexiku v dňoch od 11.15. júla 2001, za účasti 8 tímov. Mexiko bolo organizátorom stredoamerického šampionátu mužov štvrtýkrát, predtým hostilo toto podujatie v rokoch 1965, 1985 a 1991. Svoj siedmy titul získalo , ktoré vo finálovom stretnutí zvíťazilo nad domácim . Predchádzajúci trojnásobný víťaz z skončil až na 6. mieste.
Tento turnaj zároveň slúžil ako kvalifikácia stredoamerických družstiev na Majstrovstvá Ameriky 2001, ktoré organizovala Argentína. Kvalifikovali sa na ne 4 najlepšie družstvá.
Centrobasket mužov 2003

Centrobasket mužov 2003 boli v poradí 18. majstrovstvá Strednej Ameriky a Karibiku v basketbale mužov, ktoré organizuje Stredoamerická a karibská basketbalová konfederácia (CONCENCABA) v spolupráci s FIBA Americas. Konali sa v Culiacáne, v štáte Sinaloa, v Mexiku v dňoch od 17.21. júna 2003, za účasti 8 tímov. Antigua a Barbuda sa na subkontinentálnom turnaji predstavila po 26 rokoch, Guatemala dokonca po 36 rokoch. Mexiko bolo organizátorom stredoamerického šampionátu mužov piatykrát, predtým hostilo toto podujatie v rokoch 1965, 1985, 1991 a 2001. Zápasy sa odohrali v aréne Polideportivo de la Universidad Autónoma de Sinaloa. Titul obhájilo , ktoré vo finálovom stretnutí zvíťazilo nad .
Tento turnaj zároveň slúžil ako kvalifikácia stredoamerických družstiev na Majstrovstvá Ameriky 2003, ktoré organizovalo Portoriko. Kvalifikovali sa na ne 3 najlepšie družstvá. Zároveň sa 2 najlepšie družstvá kvalifikovali aj na Panamerické hry 2003, ktoré hostilo Santo Domingo.
Eucharius Kammerschreiber

Eucharius Kammerschreiber (* ? – † cca 1648, Košice) bol zlatnícky majster, ktorý pred rokom 1642 pôsobil ako zlatník v Prešove. V rokoch 16421648 bol zlatníckym majstrom v Košiciach. Svoje výrobky signoval majstrovskou značkou „EE“.
Štefan Kanižai

Štefan Kanižai - "Kanizsay de Hete et Kanizsa" (iné zápisy priezviska: Kanizsai, Kanisai; žil v 15. – 16. storočí) bol uhorský šľachtic, hodnostár na kráľovskom dvore a stoličný hodnostár.
Narodil sa v rodine sedmohradského vojvodu Ladislava Kanižaia a Kataríny rod. Hederváriovej, ktorej brat Ladislav bol chorvátskym bánom. Štefan Kanižai pôsobil na kráľovskom dvore a v stoličnej správe. V roku 1498 zastával funkciu hlavného kráľovského pohárnika, v rokoch 1498 – 1527 bol županom Gemerskej stolice.
Daniel Kanka

Daniel Kanka (* 15. december 1776, Batizovce – † 31. máj 1850, Hinterbrühl) bol slovenský pedagóg a autor učebníc.
Do roku 1790 študoval na gymnáziu v Banskej Bystrici, následne absolvoval štúdium filozofie a teológie na Evanjelickom lýceu v Bratislave a od roku 1799 študoval na univerzite vo Wittenbergu. Od roku 1801 pôsobil ako učiteľ syntaxe a rétoriky v Štítniku. V roku 1804 sa stal rektorom gymnázia v Banskej Bystrici, v rokoch 1817 – 1824 pracoval ako rektor a profesor gymnázia v Modre a v rokoch 1824 – 1844 bol profesorom dogmatiky na evanjelickom teologickom ústave vo Viedni. V roku 1844 odišiel do penzie.
Je autorom pedagogických príručiek a učebníc z oblasti lingvistiky (napr. "De studio linguarum", Banská Štiavnica, 1810) a prírodných vied. Názorovo vychádzal z uhrofilskej orientácie.
Zosobášil sa so Zuzanou rod. Privickou, s ktorou mal syna Karola Kanku.
Mária Vaškovičová

Ing. Mária Vaškovičová (* 11. október 1955, Radošovce) je autorka a producentka oceňovania najvýznamnejších osobností Slovenska Krištáľové krídlo.
Vyštudovala Ekonomickú univerzitu v Bratislave. Je zakladateľkou umeleckej a reklamnej agentúry Krištáľové krídlo, s.r.o., ktorá organizuje rôzne podujatia. V roku 2010 založila Nadáciu Krištáľové krídlo, ktorá pomáha organizáciám, ktoré sa starajú o ľudí s rôznymi formami zdravotného postihnutia. Žije v Bratislave s manželom. Má dcéru Katarínu.
Gordie Howe

Gordon "Gordie" Howe (* 31. marec 1928, Floral, Saskatchewan - † 10. jún 2016, Sylvania, Ohio, USA) bol profesionálny hokejista. Jeho prezývkou je Mr. Hockey a často je označovaný za najlepšieho hokejistu všetkých čias. Je štvornásobným víťazom Stanley Cupu s Detroitom Red Wings, šesťnásobným držiteľom Hart Memorial Trophy (1952, 1953, 1957, 1958, 1960, 1963) a Art Ross Trophy (1951, 1952, 1953, 1954, 1957, 1963) a Lester Patrick Trophy (1967). Bol 23-krát nominovaný na NHL All-Star a svojho času bol držiteľom takmer všetkých ofenzívnych rekordov NHL, pričom dodnes je držiteľom rekordu za najviac odohraných zápasov a sezón. Jeho hre nechýbalo nič, čo by veľká hviezda mala mať v repertoári- elegantné korčuľovanie so skvelým sklzom, úžasné ruky, presná a tvrdá strela, výnimočný cit pre prihrávku z neho robili neustálu hrozbu pre obranu súpera, ohromná fyzická sila ho zase predurčovala vyhrávať väčšinu osobných súbojov, pričom neváhal, pokiaľ to bolo nevyhnutné, zhodiť aj rukavice. 
Howe odišiel do dôchodku v roku 1971 a o rok neskôr bol zaradený do Hokejovej siene slávy. Po dvoch rokoch sa však k hokeju vrátil, aby sa pridal k synom Markovi a Martymu v tíme Houston Aeros vo WHA. Hoci mal viac ako 40 rokov, získal 100 a viac bodov dvakrát za šesť sezón. V sezóne 1979-80 sa v drese Hartfordu Whalers ako 52 ročný vrátil do NHL a dokázal získať 41 bodov a zahral si aj na NHL All-Star v Detroite, kde sa mu pred, počas aj po zápase dostávalo neustálych ovácií. Po sezóne korčule zavesil na klinec, pričom jeho vek pri odchode je dodnes rekordom a ostane ním zrejme už navždy. V sezóńe 1997-1998 zasiahol do zápasu nižšej súťaže IHL v drese Detroit Vipers a stal sa jediným hokejistom v histórii, ktorý hral súťažne hokej 6 desaťročí po sebe.
Záhorácka magistrála

Záhorácka magistrála je turistická magistrála na Slovensku, spájajúca Skalicu s obcou Závod. Magistrála je značená červeným turistickým značením a vedie južnými výbežkami Bielych Karpát, okrajom Myjavskej pahorkatiny a Chvojnickou pahorkatinou. Celková dĺžka chodníka je 104,3 km, prevýšenie 1 743/1 753 metrov a odhadovaný čas na jeho prechod je 26:35 hodín.
Priebeh trasy.
Magistrála začína na skalickej železničnej stanici (), odkiaľ vedie cez námestie v centre k východnému okraju mesta. Za rázcestím Salaš () vstupuje do CHKO Biele Karpaty a pokračuje vrcholmi "Čupy" (), "Tlstá hora" (), "Machnáč" (), "Zrubenec" (), "Osypné hory" () a "Bukovinu" () na najvyšší bod magistrály, vysoké "Tri kopce". Chodník pokračuje hrebeňom na pohraničný vrch "Kobyla" (), kde sa stretávajú tri červené trasy a na magistrálu sa pripája trasa z moravskej Strážnice. Po krátkom úseku, vedenom na moravskej časti pohoria, sa na Slovensko vracia v osade Šance () a pokračuje južným smerom, zvlneným územím Myjavskej pahorkatiny s mnohými usadlosťami k Sobotištu (). Rovinatým terénom mierne klesajúceho údolia riečky Teplica míňa vodnú nádrž Kunov a vchádza do okresného mesta Senica ().
V blízkosti senického letiska prekračuje rieku Myjava a lesnatým územím v blízkosti vojenského obvodu Záhorie vedie obcami Bílkove Humence (), Lakšárska Nová Ves () a Studienka () do obce Závod (), kde magistrála na železničnej zastávke končí.
Chodník Andreja Kmeťa

Chodník Andreja Kmeťa je turistická magistrála na Slovensku, vedúca pohorím Štiavnické vrchy. Jeden z najstarších turistických chodníkov spája zaujímavé lokality regiónu, späté s Andrejom Kmeťom a vedie z Bzenice do Prenčova. Magistrála je značená modrým turistickým značením a pri celkovej dĺžke 40,9 km je prevýšenie 1 554/1 479 metrov a odhadovaný čas na jej prechod je 11:50 hodín.
Priebeh trasy.
Magistrála začína v Kmeťovom rodisku, v pohronskej obci Bzenica (), odkiaľ vedie Vyhnianskou dolinou po vodný areál vo Vyhniach, kde sa stáča do údolia Klokočského potoka. Stúpanie vedie popri osade "Bartkovci" a traverzom "Treibolcu" () na rázcestie "Kerling", poskytujúce z výšky pekné výhľady. Cez rázcestia "Kešnerovská" (), "Rumplovská" () a "Hadová" () prichádza do lokality "Červená studňa" () nad Banskou Štiavnicou, kde križuje Rudnú magistrálu. 
Chodník Andreja Kmeťa lemuje západný okraj mesta cez rázcestie "Horná Roveň" () k Štiavnickým Baniam a pokračuje čiastočne v peáži s Rudnou magistrálou do "sedla Peciny" () v blízkosti Richňavského jazera. Sedlom "Krížna" () stúpa na najvyšší bod magistrály, vysoké Sitno s rozhľadňou na vrchole. Pri zostupe je možnosť krátkeho odbočenia k Sitnianskemu hradu, hlavná trasa však pokračuje cez "Granty" () a "Vlčiu jamu" () do Prenčova (), kde magistrála končí.
Métrobios z Iasu

Métrobios ("Métrobios") bol olympijský víťaz v dolichu v roku 85.
Titos Flavios Métrobios, syn Démetria z kárskeho Iasu, si na 216. olympijských hrách v roku 85 vybojoval víťazstvo v dolichu. Epigrafický nález z Iasu (I. Iasos 107-109) uvádza, že v tejto disciplíne dosiahol titul "periodonikés", t. j. víťaz všetkých celogéckych hier počas štvorročného obdobia nazývaného olympiáda a ďalších 120 víťazstiev, z toho v roku 86 aj na kapitolských hrách v Ríme (kapitolské, , sa usporadúvali 15. októbra od roku 216 pred Kr.) a v piatich maloázijských mestách na tzv. hrách "Koina Asias".
Dolichos zaradili do olympijského programu na 15. hrách v roku 720 pred Kr. Spočiatku sa bežal len na sedem stadií (napokon až na 24 stadií) a prvým víťazom tejto disciplíny bol Akanthos zo Sparty.
Kotlinka pod sedlom

Kotlinka pod sedlom () je juhozápadná vetva Kolovej doliny v cípe medzi hlavným hrebeňom Vysokých Tatier od "Kolového sedla" po Zmrzlú vežu a jej severozápadným vedľajším "Kolovým hrebeňom".
Názov.
Vyplýva z polohy pod Kolovým sedlom. Horolezci spresňujú dolinku názvom "Kotlinka pod sedlom". Poľský názov je odvodený od baču Bždžocha.
Turistika.
Svahy kotlinky sú skalnaté, dno je zavalené zosunutými balvanmi. Kotlina je chránenou prírodnou rezerváciou TANAPu. Nie je prístupná pre turistov. Pod dolinkou v Kolovej doline je Kolové pleso. Kotlinku dobre vidieť z turistického chodníka vedúceho po žltej turistickej značke od Zeleného plesa na Jahňací štít.
Herbault

Herbault môže byť:
Kysucká magistrála

Kysucká magistrála je turistická magistrála na Slovensku, vedúca pohoriami Moravsko-sliezske Beskydy a Turzovská vrchovina. Magistrála je značená červeným turistickým značením ako turistická značkovaná trasa číslo 0841 a spája Makov s Rakovou. Celková dĺžka trasy je 44,1 km, prevýšenie 1 940/2 125 metrov a odhadovaný čas na jej zdolanie je 13 hodín. 
Priebeh trasy.
Magistrála začína na rázcestí Makov - chata (), odkiaľ smeruje cez osadu Bugalovci do sedla "nad Bitalovcami" (), kde križuje medzinárodnú diaľkovú turistickú trasu E3. Cez "Volársku" (), "Vyšný Kelčov" (), "Zátoku" () a Korňu (Majtánovci) () pokračuje sedlom "nad Pupíkovcami" () k osade "Riečky" () neďaleko Klokočova. Po výstupe na "Javorovú" () nasleduje vrchol Hlinené () a opäť zostup do údolia potoka Olešnianka () v lokalite "Jelitov". Chodník pokračuje severovýchodným smerom cez osadu "Korcháňovci" () a cez "Prielačský vrch" () zostupuje k Rakovej (), kde na železničnej zastávke končí.
Toman

Toman môže byť:
Centrobasket mužov 2004

Centrobasket mužov 2004 boli v poradí 19. majstrovstvá Strednej Ameriky a Karibiku v basketbale mužov, ktoré organizuje Stredoamerická a karibská basketbalová konfederácia (CONCENCABA) v spolupráci s FIBA Americas. Konali sa v Santo Domingo, v Dominikánskej republike v dňoch od 7.11. júla 2004, za účasti 8 tímov. Dominikánska republika bola organizátorom stredoamerického šampionátu mužov štvrtýkrát, predtým hostila toto podujatie v rokoch 1975, 1987 a 1995, zakaždým v Santo Domingo. Zápasy sa odohrali v aréne Palacio de los Deportes Virgilio Travieso Soto s kapacitou 8 300 divákov. Svoj druhý titul, 27 rokov od toho prvého, získala domáca , ktorá vo finálovom stretnutí zvíťazila nad .
Tento turnaj zároveň slúžil ako kvalifikácia stredoamerických družstiev na Majstrovstvá Ameriky 2005, ktoré organizovala rovnako Dominikánska republika. Kvalifikovali sa na ne 3 najlepšie družstvá.
Miroslav Toman

Miroslav Toman môže byť:
Josef Toman

Josef Toman môže byť:
Marchenoir

Marchenoir môže byť:
Tomanová

Tomanová je ženská podoba priezviska Toman alebo Tomana, napr.:
Toman (priezvisko)

Toman je české, slovenské a slovinské priezvisko. V Česku je najčastejšie v mestách Praha, Klatovy, Hodonín a Brno. Na Slovensku je najrozšírenejšie v Bratislave, Jacovciach (okres Topoľčany), Piešťanoch a Horovciach (okres Púchov).
Známi nositelia.
Pozri v článku Toman a Tomanová.
Mer

Mer môže byť:
Tomana (priezvisko)

Tomana je slovenské a české priezvisko. Na Slovensku je rozšírené predovšetkým v okrese Považská Bystrica, najviac (s výrazným odstupom) v obci Praznov, potom v Považskej Bystrici a Prečíne. V Česku je menej časté, s najväčším výskytom vo Vsetíne.
Známi nositelia.
Pozri v článku Tomana a Tomanová.
Tománek (priezvisko)

Tománek je české a slovenské priezvisko. Česká prechýlená ženská podoba je Tománková, slovenská zriedkavo aj Tománeková. 
V Česku je najčastejšie v mestách Praha, Ostrava, Uherské Hradiště a Olomouc. Na Slovensku je najrozšírenejšie (s výrazným odstupom) v Považskej Bystrici, potom v Bratislave, Trnave a Šoporni (okres Galanta).
Známi nositelia.
Pozri v článku Tománek.
Tománek

Tománek je priezvisko, pozri Tománek (priezvisko), napr.:
Tomanek (priezvisko)

Tomanek je poľské, české a slovenské priezvisko. Česká prechýlená ženská podoba je Tomanková, slovenská Tomaneková alebo Tomanková.
V Česku je najčastejšie v mestách Český Těšín, Karviná, Třinec. Na Slovensku je zriedkavé, s najväčším výskytom v Štúrove.
Známi nositelia.
Pozri v článku Tomanek.
Tomanek

Tomanek je priezvisko, pozri Tomanek (priezvisko), napr.:
Centrobasket mužov 2006

Centrobasket mužov 2006 boli v poradí 20. majstrovstvá Strednej Ameriky a Karibiku v basketbale mužov, ktoré organizuje Stredoamerická a karibská basketbalová konfederácia (CONCENCABA) v spolupráci s FIBA Americas. Konali sa v Panama City, v Paname v dňoch od 4.8. júla 2006, za účasti 8 tímov. Panama bola organizátorom stredoamerického šampionátu mužov druhýkrát, keď predtým hostila toto podujatie v roku 1977, tiež v Panama City. Zápasy sa odohrali v aréne Centro de Convenciones Atlapa s kapacitou 10 500 divákov. Svoj štvrtý titul, 25 rokov od toho prvého, získala domáca , ktorá vo finálovom stretnutí zvíťazila nad .
Tento turnaj zároveň slúžil ako kvalifikácia stredoamerických družstiev na Majstrovstvá Ameriky 2007, ktoré organizovali Spojené štáty. Kvalifikovali sa na ne 4 najlepšie družstvá. 4 najlepšie družstvá sa kvalifikovali aj na Panamerické hry 2007 v Rio de Janeiro a 7 družstiev sa kvalifikovalo na Stredoamerické a karibské hry 2006 v Cartagene.
Jan Tománek

Jan Tománek môže byť:
Tomaník (priezvisko)

Tomaník je slovenské a české priezvisko. Na Slovensku je najrozšírenejšie v Žiline, Považskej Bystrici a Stránskom (okres Žilina). V Česku je najčastejšie v mestách Vsetín, Přerov a Holešov. 
Známi nositelia.
Pozri v článku Tomaník.